|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

24 февруари 2025 г.

**А1 изгражда 5G мобилна частна мрежа за усъвършенстване на комфорта и безопасността на летище „Васил Левски“ - София**

* *5G мрежата ще обхваща 8 кв. км. и ще осигурява близо 100% 5G покритие на съоръженията на открито и 98,9% 5G покритие на закрито.*
* *Частната мрежа ще осигури гарантирана 5G свързаност, покритие и капацитет на българските здравни и спасителни служби като полиция, спешна медицинска помощ, противопожарни и контратерористични екипи в случай на кризисни ситуации.*
* *Видеонаблюдение и AI алгоритми ще облекчат пътникопотока, като намалят времето за изчакване и подобрят цялостното преживяване.*

А1 официално стартира изграждането на иновативна 5G мобилна частна мрежа на международното летище в София. Целта на проекта е чрез използването на високотехнологични решения да подобри значително изживяването на пътниците и оперативната ефективност, безопасността и благополучието на посетителите и служителите на аеропорта.

Съфинансираната от ЕС инициатива 5G SAMITEA (Sofia Airport Mobile Private Network Powered by А1) е със срок 36 месеца и се реализира в партньорство между А1 България, оператора на летището SOF Connect и WINGS ICT Solutions. Специален гост на събитието беше Йорданка Чобанова, ръководител на представителството на Европейската комисия в България.

Общата стойност на проекта е €5,921,500, от които €4,441,125 са финансирани от Connecting Europe Facility (CEF). Инициативата е ключова за развитието на най-голямото летище в България и съвпада с присъединяването на страната към шенгенското пространство на 1 януари 2025 година, подчертавайки трансформацията на София в модерен и свързан европейски център.

„*Развитието на иновациите и технологичните решения за подобряване на бизнеса и качеството на живот в България е в основата на стратегията на А1. Горди сме, че ще превърнем летище „Васил Левски“ – София в едно от най-модерните в света по отношение на комфорта и безопасността на пътниците. Този проект демонстрира нашата технологична експертност, опитен екип и висококачествената 5G ULTRA мрежа.“* заяви Тодор Ташев, старши директор „Център за предоставяне на услуги“, А1 България.

A person in a suit and tie

Description automatically generated

*Тодор Ташев, старши директор „Център за предоставяне на услуги“, А1 България*

Предвид че само четири от 600 летища в Европа към момента въвеждат 5G технологии, проектът затвърждава водещата позиция на летище „Васил Левски“ – София по отношение на дигиталната трансформация като един от най-иновативните регионални хъбове.

*„Проектът за внедряването на частна 5G мобилна мрежа е трансформиращ за летище „Васил Левски“- София. Той представлява голям скок към по-интелигентни, по-безопасни и по-ефективни летищни операции. Тази инициатива не само подобрява пътническото преживяване, но и утвърждава позицията ни на водещ новатор сред европейските летища.“,* каза Хесус Кабайеро, главен изпълнителен директор на SOF Connect.

„*Горди сме да си партнираме с**А1 и SOF Connect по този новаторски проект. Целта е да се поставят нови стандарти за ефективност, безопасност и комфорт на пътниците чрез интегрирането на IoT и AI в дейността на летището*.” каза Панайотис Диместихас, съосновател и председател на Борда на директорите на WINGS ICT Solutions.

A group of men on stage

Description automatically generated

*От ляво надясно: Тодор Ташев, старши директор „Център за предоставяне на услуги“, А1 България;* *Йоанис Пацурас, мениджър "Проекти", WINGS ICT Solutions*; Хесус Кабайеро, главен изпълнителен директор на SOF Connect

След приключване на проекта 5G мобилната частна мрежа ще обхваща 8 кв. км. и ще осигурява близо 100% 5G покритие на открито и 98,9% 5G покритие на закрито. Тя ще обхваща съоръженията на летището на открито, пероните и сградите. С помощта на IoT сензори и AI алгоритми мрежата ще улесни пътникопотока, като намали времето на изчакване и ще усъвършенства цялостното пътническо преживяване. Частната мрежа ще осигури подобрена сигурност, включително периметрово видеонаблюдение, проактивна охрана на терминалите, аналитична система за наземния транспорт и оптимизирано управление на извънредни ситуации.

A person standing on a stage

Description automatically generated

*Тодор Ташев, старши директор „Център за предоставяне на услуги“, А1 България*

5G мрежата ще подпомага ключовите публични институции - полиция, екипите на спешна медицинска помощ и пожарна безопасност, като им осигури стабилна 5G свързаност и капацитет за критични ситуации. Освен това проектът ще позволи анализи на данни в реално време и инструменти за реакция при кризи за подобряване на безопасността и оперативната ефективност при интензивен трафик или кризисни ситуации.

В допълнение към този проект А1 Австрия работи по паралелна инициатива с летище Виена под названието 5GFORVIE, който е подкрепен с €4.1 млн. финансиране от ЕС. Той въвежда иновативни решения като автономни колички за багаж и допълнително подчертава отдадеността на A1 Group да усъвършенства интелигентната инфраструктура в Европа.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*

***За СОФ Кънект***

*СОФ Кънект е оператор на най-голямото международно летище в България. През 2021 г. компанията пое управлението на летище „Васил Левски“ - София за срок от 35 години. Глобалният инфраструктурен фонд Mеридиам притежава 100% от капитала на СОФ Кънект. Концесионният проект е дългосрочен план за модеризиране на летището, повишаване нивото на услугите, подобряване на пътническото преживяване и инфраструктурата до най-високи световни стандарти. Целта е насърчаване на икономическия растеж на България, привличане на повече туристи и превъръщане на страната ни в предпочитана дестинация. Повече информация за столичното летище на:* [*https://sofia-airport.eu/bg/*](https://sofia-airport.eu/bg/)

**За WINGS ICT Solutions**

*WINGS ICT Solutions е водеща гръцка компания за иновации, предоставяща всеобхватни дигитални решения от край до край, съчетаващи софтуер и хардуер. Компанията е специализирана в създаването на надеждни, високопроизводителни ИКТ системи за управление на ключови приложни домейни като среда, мрежа и инфраструктура, услуги за интелигентни градове, AI, IoT и Big Data.*